"Natuurlik het ek ja gesê. Ons is albei van Kaapstad en het al twee ’n nasionale kompetisie gewen; so dit is ’n moet dat ons saamwerk!”
“Sy is ongelooflik! Baie uniek en jonk, en niemand kan soos sy sing nie. Sy het baie potensiaal en gaan beslis iets anders tot die plaaslike musiekbedryf bydra. Ek is baie opgewonde oor haar loopbaan!”
“Ek het van alles gehou toe ons saamwerk. Alles! Hy is regtig ’n goeie mens. Ons het goeie chemistry gehad. Ons was net by tye lekker ongemaklik toe ons die fotosessies doen.”
Hy glo Paxton het baie kwesbaarheid tot die liedjie bygedra. Craig sê hy het destyds ’n volle dag saam met die sanger, liedjieskrywer en vervaardiger Jethro Tait deurgebring om die lirieke vir Smother te skryf.
“In die laaste minute van die dag het ons dit toe reggekry om die lied bymekaar te sit. Alles het net op die laaste oomblik gewerk.”